Hot Tub Prices, Pool Prices, Get all prices here - Drôme - Bleu Azur Piscine
Bleu Azur Piscine, Hot Tub & Pool Showroom in Loriol!!
Tel: 0033 475 407 549
365 Rue de la plasturgie,
0033 475 407 549 Home / Akris Brown Alpaca & Wool Jacket SZ 10
Akris Brown Alpaca And Wool Blazer.
Approx Measurements: Bust 37", Waist 36", Hip 42", Length 25", Sleeve 24.75"
Item ID: 37900 Seriti-kommissie se bevindings in hof uitgedaag | Netwerk24
Deur Jeanne-Marié Versluis 18 Augustus 2016 21:33
Twee waghondorganisasies gaan die omstrede bevindings van die Seriti-kommissie oor die multimiljardrand-wapentransaksie in die hooggeregshof in Pretoria uitdaag.
Corruption Watch (CW) en die Right2Know Campaign (R2K) het Donderdag in ’n verklaring gesê hulle berei voor om dié bevindings in die hof uit te daag.
Hul hofaansoek word in September ingedien.
Kenners en politici het pres. Jacob Zuma se aankondiging oor die kommissie se bevindings in April as ’n klugspul beskryf.
Zuma het toe gesê die kommissie, wie se ondersoek R113 miljoen gekos het, het geen bewys van ongerymdhede, bedrog of omkopery gevind nie.
CW en R2K sê die kommissie se opdrag was om bewerings van korrupsie met die wapentransaksie te ondersoek.
Ná drie jaar het die kommissie sy ondersoek gestaak en gesê daar is geen bewyse van korrupsie nie, ondanks “massiewe getuienis” waarna nie eens gekyk is nie, sê die organisasies.
“Letterlik miljoene dokumente, ingesamel en geberg deur die nou ontbinde Skerpioene, is nie bestudeer nie.”
Die organisasies wil met die hofaansoek die kommissie se bevindings ter syde laat stel, “op die grondslag dat die kommissie misluk het om sy mandaat uit te voer”.
Die mandaat was om ’n “volle en onafhanklike ondersoek oor die saak te doen,” sê hulle.
Die kommissie se bevindings is wyd gekritiseer omdat dit “eenvoudig getuienis aanvaar het wat voorgelê is deur dié wat betrokke was by die wapentransaksie, sonder om dit te bevraagteken of te toets”.
Die organisasies sal nie die daarstelling van ’n nuwe ondersoek vra nie, maar slegs vra vir die tersydestelling van die kommissie se bevindings.
As dit tersyde gestel word, sal dit ’n belangrike presedent daarstel vir die werk van toekomstige kommissies van ondersoek, meen hulle.
Die organisasies sê die kommissie is uit die staanspoor gekenmerk deur prosedurele onreëlmatighede.
Noodsaaklike inligting en dokumente is van die publiek, getuies en deelnemers weerhou, word beweer.
Noodsaaklike getuies is nie geroep nie en getuies wat as “kritici” beskou is, is onbillik gedwarsboom.
Verskeie personeellede van die kommissie het uit protes teen die kommissie se optrede bedank.
Die geloofwaardigheid van die bevindings is ondermyn, sê hulle.
Meer oor: Seriti-Kommissie